CELEX: 31985R1247
Language: el
Date: 1985-05-13
Title: Κανονισμός (ΕΟΚ) αριθ. 1247/85 του Συμβουλίου της 13ης Μαΐου 1985 που τροποποιεί τον κανονισμό (ΕΟΚ) αριθ. 355/77 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας

Avis juridique important

|

31985R1247

Κανονισμός (ΕΟΚ) αριθ. 1247/85 του Συμβουλίου της 13ης Μαΐου 1985 που τροποποιεί τον κανονισμό (ΕΟΚ) αριθ. 355/77 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας  

Επίσημη Εφημερίδα αριθ. L 130 της 16/05/1985 σ. 0001 - 0001

***** ΚΑΝΟΝΙΣΜΟΣ (ΕΟΚ) αριθ. 1247/85 ΤΟΥ ΣΥΜΒΟΥΛΙΟΥ  της 13ης Μαΐου 1985  που τροποποιεί τον κανονισμό (ΕΟΚ) αριθ. 355/77 περί κοινής δράσης για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 42 και 43,  την πρόταση της Επιτροπής,  τη γνώμη του Ευρωπαϊκού Κοινοβουλίου (1),  Εκτιμώντας:  ότι το άρθρο 24 παράγραφος 5 του κανονισμού (ΕΟΚ) αριθ. 355/77 (2), όπως τροποποιήθηκε τελευταία από τον κανονισμό (ΕΟΚ) αριθ. 1932/84 (3), προβλέπει μεταβατική περίοδο για να επιτρέψει τη χρηματοδοτική συνεισφορά της Κοινότητας στα σχέδια που έχουν υποβληθεί πριν από τις 31 Δεκεμβρίου 1984 και τα οποία εντάσσονται σε προγράμματα των οποίων η προβλεπόμενη διάρκεια έχει λήξει πριν από τις 31 Δεκεμβρίου 1984, πριν εγκριθεί ένα νέο πρόγραμμα ή ενημερωθεί το ήδη υπάρχον·  ότι, επειδή ένας μεγάλος αριθμός προγραμμάτων έληξε στις 31 Δεκεμβρίου 1984, καθίσταται αναγκαίο, προκειμένου να διασφαλιστεί η χρηματοδότηση των σχεδίων κατά το 1985, να παραταθεί αυτή η μεταβατική περίοδος μέχρι τις 30 Απριλίου 1985 ·  ότι η ιδιαίτερη κατάσταση, που δημιουργήθηκε λόγω της λήξης της προβλεπόμενης διάρκειας για την εφαρμογή του κανονισμού (ΕΟΚ) αριθ. 355/77 το 1984, δικαιολογεί τη δυνατότητα να μεταφερθούν, κατ' εξαίρεση, για μια δεύτερη φορά τα σχέδια που υποβλήθηκαν για χρηματοδότηση το 1984,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 355/77 τροποποιείται ως εξής:  1. στο άρθρο 21 προστίθεται το ακόλουθο εδάφιο:  «Ωστόσο, οι αιτήσεις για τη συνδρομή του Ταμείου που έχουν υποβληθεί στην Επιτροπή μεταξύ 1ης Μαΐου 1983 και 30 Απριλίου 1984 μπορούν να μεταφερθούν δύο φορές.»,  2. στο άρθρο 24 παράγραφος 5, η πρώτη ημερομηνία της 31ης Δεκεμβρίου 1984 αντικαθίσταται από την ημερομηνία της 1ης Μαΐου 1985.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Μαΐου 1985.  Για το Συμβούλιο  Ο Πρόεδρος  F. M. PANDOLFI  (1) ΕΕ αριθ. C 94 της 15. 4. 1985.  (2) ΕΕ αριθ. L 51 της 23. 2. 1977, σ. 1.  (3) ΕΕ αριθ. L 180 της 7. 7. 1984, σ. 1.